Gwo ma Musa jin 'Kwara A'di jin Ta 
jin Twa/a/ mo jin Yuku Gway ka 
Takwiin 


Ka mun'kup mo tani Arumgimis ukki momis dhali 

mony'cesh mo. ?Dhali mony'cesh adi 'cethki da 
'thintha/ mo dhali di bwa 'te/ mo, dhali mondhurumi’d 
a'di wupki'da apo/ mo jin 'kula'kul mo. Dhali Shi/in ma 
Arumgimis a'di wukurki'd apowa ris kumma/ yi'de/ mo. 

#Dhali Arumgimis ki o gwo mo ki: Dhalki mongkush 
piyid mo. Dhali monkush diki'd mo. “Dhali Arumgimis 
parki monkush e ki a'di 'bora'bor mo. Dhali Arumgimis 
ki kwa/ monkush bwa “peni mondhurumi'd mo. 
5 Arumgimis ki yuk monkush ki Montee mo dhali 
mondhurumi'd yuka adi ki Mon'thiny mo. Dhali 
mom'pimpili/ dikid mo dhali mon'thamo/ dikid mo, 
a'di jin tada cim 'de/ mo. 

6Dhali Arumgimis ki o gwo mo ki: Dhalka balany 
did mo ibwaman kumma/ yi'de/ mo dhali dhalki a'di 
kwa/a'da ris kumma/ yi'de/ bwa mo 'pena ris kumma/ 
yide/ mo. TDhali Arumgimis ki uka balany mmokwa/a 
ris kumma/ yi'de/ bwa mo, uni kun 'kokin e 
bwan'kwariny ma balany 'pena ris kumma/ yi'de/ mo, 
uni kun 'kokina powa balany mo. Dhali uni 'kokin kan 
mo. 8Dhali Arumgimis ki yuka balany ki Momis mo. 
Dhali mom'pimpili/ dikid mo dhali mon'thamo/ diki'd 
mo, a'di jin ta'da cim su/ mo. 

#Dhali Arumgimis ki o gwo mo ki: Dhalka ris 
kumma/ yi de/, uni kun 'kokin e bwan' kwariny momis 
mo minu tul isi montal 'de/ mo e mon 'de/ mo, dhali 
dhalki monkuthu'd piyi'd mo. Dhali a'di waki'd kan mo. 
10 Arumgimis ki yuk mo jin kuthaku'th ki Mony'cesh mo, 
dhali aris yi'de/ gwansan kun tulu isi montal 'de/ mo 
tani yukkina a'di gway ki Kumma/ Yi'de/ mo be. Dhali 
Arumgimis ki par a'di e ki adi 'bora'bor mo. '"Dhali 
Arumgimis ki o gwo mo ki: Dhalka 'cesh 'ka to ale/ ki 


831 


TAKWIIN | 832 


ton dhii/in mo, to kun minu si kun mini dho'th maman 
ki emen buni mo, dhali cwa kun mini dho'th maman ki 
emen buni kun cinu uni mo, uni 'baar ka 'dete/ 'dete/ 
isi ki e jin ko uni ki she/ ki she/ kuku/ mo, apo/ 
mony'cesh mo. Dhali a'di wakid kan mo. 12 Mony'cesh 
a'di dho'thki ton dhii/in kun 'kana le/ mo, to kun sinu 
mo kun dhodhi maman mo isi ka ka'bany buni kun 
"kona e uni ki she/ ki she/ mo, dhali cwa kun dho'thki 
maman ki emen buni ki she/ ki she/ kun cinu uni mo, 
uni 'baar ki isi e kuku/ mo. Dhali Arumgimis ki par adi 
e mo ki adi 'bora'bor mo. #Dhali mom'pimpili/ dikid 
mo dhali mon'thamo/ dikid mo, adi jin tada cimi 
kwara mo. 

“Dhali Arumgimis ki o gwo mo ki: Dhalki monkush 
uni ikon eya balany gi momis mo mmokwa/ montee 
bwa “peni mon'thiny mo. Dhali dhalki uni ta jamas mii 
mo dhali goma yir mo dhali goma tee mo dhali gom yil 
mo, “dhali dhalki uni kushi mo mo 'pena balany gi 
momis mo mmoci monkusha po/ mony'cesh mo. Dhali 
adi wakid kan mo. 'SDhali Arumgimis ki uk dhan 
monkush kun caaca isu/ mo, a'di jin ta dhan monkush 
jin caaca mmoji mo jin yuku ki montee mo, dhali a'di 
jin boca is ka kamu/ mmoji mo jin yuku ki mon'thiny 
mo. A'di ukki'da risa cul sida/ mo. !?Dhali Arumgimis 
ki dhu uni eya balany gi momis mo mmoci monkush 
buni apo/ mony'cesh mo, “mmoji mo jin yuku ki 
montee mo dhali apo/ mon'thiny mo, dhali mmokwa/ 
monkush bwa 'peni mondhurumi'd mo. Dhali Arumgimis 
ki par adi e mo ki adi 'bora'bor, mo. “Dhali 
mom'pimpili/ dikid mo dhali mon’thamo/ diki'd mo, 
a'di jin ta'da cimi dogon mo. 

20Dhali Arumgimis ki o gwo mo ki: Dhalka ris yi de/ 
dhodhona risa waambuhany to/e kun uku mo, dhali 
dhalka ris 'dii pena apo/ mony'cesh mmo'cith ka 'cithan 
dhul apowa balany gi momis mo. “!Wakan Arumgimis ki 
uk dhan to kun 'kon e kumma/ yi'de/ kun caaca mo 
dhala ris to kun 'kon ki e kun kalki ya ka bor mo, uni 
kun 'tu'dki yi'de/ isi ki em buni kun 'ko uni kuku/ mo, 
dhala ris 'dii kun 'kan ma bi mo isi ki em buni kun 'ko 

uni kuku/ mo. Dhali Arumgimis ki par adi e mo ki adi 
'bora'bor mo. ?2Dhali Arumgimis ki 'bor uni mii mo, 
mmo/o gwo mo ki: Dhodhi maman mo, dhali mari is mo 
dhali 'tu'di aris yi de/ ki piny piny mo e bwam uni kun 
ta kumma/ yi'de/ mo, dhali dhalka ris 'dii mar is apo/ 
mony'cesh mo. “#Dhali mom'pimpili/ dikid mo dhali 
mon'thamo/ dikid mo, adi jin tada cim ma 
mudhe'd mo. 

“#Dhali Arumgimis ki o gwo mo ki: Dhalki mony'cesh 
dhodho'da ris to kun 'kon ki e kun uku mo isi ki em 
buni kun 'ko uni kuku/ mo: bip dhali to kun parana 
'cesh mo dhali tombwaasho mo kun 'kon e mony'cesh 
mo isi ki em buni kun 'ko uni ki she/ ki she/ kuku/ 
mo. Dhali a'di waki'd kan mo. >Dhali Arumgimis ki uk 
tonycuk kun 'kon e mony'cesh mo isi ki em buni kun 
'ko uni ki she/ ki she/ kuku/ mo dhali bip isi ki em 
buni kun 'ko uni ki she/ ki she/ kuku/ mo, dhali aris 
to kun parana po/ mony'cesh isi ki em buni kun 'ko uni 
ki she/ ki she/ kuku/ mo. Dhali Arumgimis ki par a'di 
e ki adi 'bora'bor mo. 

26 Dhali yan'ko'd Arumgimis ki o gwo mo ki: Dhalki 
ana uka wathi/ en'thi/ mo ki jamas bana mo, mmowa e 
ki jamas bana mo, dhali dhalki uni ta gi mom'bith mo 
apo/ yi'de/ kun kon e bway kumma/ yi'de/ mo, dhali 
apowa ris 'dii kun pen e mis mo, dhali apo/ bip mo, 
dhali apowa ris mony'ceshi 'baar mo, dhali apowa ris 
to/e kun parana 'cesh mo, uni kun parkin apo/ 
mony'cesh mo. ?”Wakan Arumgimis “ukki wathi/ en "thi/ 
mo ki jamas pitiņ gana/ mo, ki jamas ma Arumgimis 
gana/ mo tani a'di i/ukkina adi adi mo. Adi jin ta 
wathin gwath mo dhali adi jin ta wathim 'bomi mo, uni 
i/ukkina a'di mo. ““Dhali Arumgimis ki 'bor uni mii mo, 
dhali Arumgimis ki o uni gwo mo ki: Dhodhi maman 
mo, dhali mari is mo, dhali 'tu'di mony'cesh mo, dhali 
dili a'di abora 'cesh mo, dhali tayi gi mom'bi'th apo/ to 
yi'de/ gi kumma/ yi'de/ mo dhali apowa ris 'dii kun 
pen e mis mo, dhali apowa ris to kun 'kon ki e kun 
kalki ya apo/ mony 'cesh mo. 22Dhali Arumgimis ki o 
gwo mo ki: Hili mo mo ma, aha/ cikina um aris emen 

to kun minu si mo kun mini dho'th mo uni kun 'kokin 
apo/ bwam/e gi mony'ceshi 'baar mo, dhali arisa 
ka'bany cwa ki maman buni ki she/ ki she/ mo. Um 
mini bu'th uni haali/ uni mini ta tonte/ gom um mo. 
30Dhala ris tonycuk gi mony'cesh mo dhali aris 'dii kun 
pen e momis mo dhala ris to kun parana po/ mony'cesh 
mo, dhali aris to kun shi/irin kun 'kon ki e mo tani 
aha/ cikina aris ton dhii/in kun minu si gom tonte/ mo. 
Dhali a'di waki'd kan mo. “'Dhali Arumgimis parki aris 
to/e kun ukkina adi mo, dhali hili mo mo ma, a'di 
'bora e ki bor mo. Dhali mom'pimpili/ dikid mo, dhali 
mon'thamo/ dikid mo, dhali adi tada cim ma 
pe de/ mo. 

Wakan momis dhali mony'cesh uni 'baarkunu mo 

dhali aris to kun 'koni bwaman uni mo. “Dhali ka 
cim ma pesu/ mo tani Arumgimis 'baarki miim piti jin 
miikina adi mo, dhali adi ki si is ka cim ma pesu/ 
'pena ris miin tom piti kun miikina adi mo. “Wakan 
Arumgimis ki 'bora cim ma pesu/ mii mo dhali kar a'di 
ki she/ ki dhelel dhelel mo, haali/ eya cim ma pesu/ 
yan mo tani Arumgimis ki si is mo 'pena ris tom piti 
kun miikina a'di ki uk jin ukkina adi to mo. 

4Uni gwansan itana nyakum yil ki momis mo dhali 
mony'cesh mo me'd jin 'konu mmo/uk uni mo be. 

Ka tee jin uka Tapa Arumgimis mony'cesh mo dhali 
momis mo tani řki to jin sinu e mombunto piyid e 
mony'cesh naskina/ mo dhali to jin miinuwa ‘tash “koki 
'ko e bunto mo mmo'ka/a le/ naskina/ mo — haali/ 
Tapa Arumgimis diki dhal uniya sho'k bway mo 
mmohetha po/ mony'cesh mo, dhali wathimpa en 'thi/ 
piyi 'd mmokora 'cesh mo. “Hili jasa shile/ a'di icuki mis 
'peni mony'cesh mo dhali ya'th bwam/e gi mony'cesh ki 
japem piti mo — “dhali yan 'ko'd Arumgimis ki 'dikil 
wathimpa en'thi/ 'peni bu'da'cesh mo, dhali pi shi/in e 
shush piti, shi/in jin di ki e mo dhali wathimpa en'thi/ 
warkid ki jin di ki e mo. 8Dhali Tapa Arumgimis 
thosonki bwaagon e Idin, e mom'pesho'k mo dhali e 
mun mo a'di ki kar wathi/ jin ukkina adi icine/ mo. 
Dhali 'pena 'cesh mo tani Tapa Arumgimis ki kara 

'cesh jin mina cwa 'ka a'diya po/ mo, aris cwa 'baar 
mo kun 'bora'bor kun minu hil mo dhali kun 'boron kun 
minu shwa maman 'peni nycine/ mo. Dhali cwa gi 
mondiki/e si'da/ did e bwaman ma gon mo dhali cwa 
jin minu nyith to jin 'boro'd dhali jin shiyid diki'd 
si da/ mo. 

10Yide/ guski'd 'peni bwaman ma gon ma Idin mo, 
a'di jin wolki'd e bwaagon mo dhali adi kwa/kunu bwa 
mo mmo’ko 'kusi donon mo. "Dhali gway gi yi'de/ jin 
twa/a/ yuku gway ka Pishun mo, a'di jin guski'd 
mmokulum bampa/ gi Pam Hawiila isi 'baar mo e mo 
jin 'kokina 'dolkon gana/ mo. “Dhali 'dolkon gana/ gi 
mony'cesh yan mo tani uni 'bora'bor mo. Dhala 'bica 
wasin dhela/ dhala wasin dhela/ jin ta'da jamas kush mo 
uni 'kokin mo. !#Dhali gway kumma/ yi'de/ jin “kon ma 
po/1 su/ mo tani yuku gway ka Jihun mo, a'din tal 'de/ 
jin guskid mo mmo'kama 'cesh gi Pan Kush is mo. 
“Dhali kumma/ yi'de/ jin 'kon ma po/i kwara mo tani 
adi yuku gway ka Hiddaagil mo, a 'di jin guski'd "kupki 
mom'pesho'k ki Pan Ashshuur mo. Dhali yi'de/ jin "kon 
ma po/i dogon mo yuku gway ka Elpuraat mo. 

15 Dhali Tapa Arumgimis ki bu'th wathimpa =n'thi/ mo 
mmokar a'di ebwaagon ma Idin mmokorki a'di mo dhali 
mmokar a'di mo. 'SDhali Tapa Arumgimis kanki 
wathimpa en'thi/ gwo mo mmo/o gwo mo ki: /E mini 
shwa aris cwa gi bwaman bwaagon 'bakany mo “hili 
cwa jin minu 'bith e ki miim 'boro'd mo dhali ki mii 
shiyid mo tani /e mini dhalki a'di ki shwa mo, haali/ 
ka tee jin mina /e shwa adi mo tani /e mini wu 
mo be. 

8Dhali yan'ko'd Tapa Arumgimis ki o gwo mo ki: 
A'di diki 'bor mmokar wathimpa en'thi/ a'di 'de/ kan 
mo. Aha/ mina mii uk ki a'di amanwoth, adi jin midi 
gam ki adi mo. “Wakan 'pena 'cesh mo tani Tapa 
Arumgimis ki uka ris tombwaasho mo dhali aris 'dii kun 
pen e momis mo, dhali adi ki 'doyu uni wathimpa 
en'thi/ mmohil mo ki a'di midi yer uni gway mo, dhali 
ma gway gunn kun yerkina wathi/ to/e kun ukkunu mo 
kun 'ko ki e mo tani adi ita gway kun yeru uni mo. 

22Wathi/ en'thi/ ki ci aris to/e gway 'baar mo dhali aris 
"du kun pen e momis mo dhali aris tombwaasho mo. 
Hili gom wathi/ en'thi/ mo tani wathi/ piyi'd jin 
gamkunu jin midi woth a'di, a'di jin midi gam gom a'di 
mo. “IWakan Tapa Arumgimis ki dhal mo jin 'ce'du e 
kagahara mmobita po/ wathimpa en'thi/ mo, dhali ki 
a'di didi mmo/ish e mo tani a'di bu'thki'da siman gwar 
tal 'de/ peni adi mo dhali a'di ki 'dapki bungwar is ki 
shuman 'twa/ mo. ??Dhali “pena siman gwar jin 
bu'thkina Tapa Arumgimis "peni wathip gwath mo tani 
adi ki uk adi mmota abom mo dhali guya yim e 
wathin gwath mo. ?3Dhali yan'ko'd wathin gwath ki o 
gwo mo ki: 

Hayyiye ayaase ita'da simam pema 

dhali bungwar is ki shuman is pema. 

Ayim minu yuk gway ka A'bom mo, 

haali/ ayim a'di bu'thkunu 'peni Wathin 

Gwath mo. 
%4 Dhali gom gwo gi wakan mo tani wathiņ gwath midi 
dhal com 'pen mo dhali kum mo dhali 'dap is piti me'd 
ki ash mo dhali uni su/ warkina bungwar is ki isa 'de/ 
mo. Dhali wathin gwath dhali ashim piti mo tani uni 
'ko ki is 'te/ mo dhali uni “kona is ki 'theya 'the mo. 
Dhali tasha/ a'di kora e ki kor mo mmobola ris 
tombwaasho kun uku mo, uni gun ukkina Tapa 

Arumgimis mo. A'di ki owa 'bom gwo mo ki: 
A/Arumgimis o gwo mo ki: Um mini mii dhalku/ cwan 
tal 'de/ ki shwa 'peni bwaagon 'te/o? 2Dhala bom ki 
thok tasha/ gwo mo ki: Aman dhalu bway mmoshwa 
aris maman cwa gi bwaagon mo. Hili Arumgimis ki o 
gwo mo ki: Um mini mii dhalku/ ki shwa maman cwa 
jin did e bwaman gi bwaagon mo, walla dhalku/ ki ta 
adi is ki me'd mo gom isi ciki/ um mini wu mo. “Hili 
tasha/ ki owa 'bom gwo mo ki: Um mini wu mo yisa. 
“Haali/ Arumgimis mishkid ki um mini shwa adi mo 
tani em bum minu ka'd mo dhali um mina e wa ka 
Arumgimis mo mmonyith jin 'boro'd dhali jin ta thus ki 
thus mo. “Wakan ka 'bom ki par cwa e ki a'di 'bora'bor 
mmoshwa mo, dhali a'di 'kunya'kuny e jis/em piti mo, 

20Wathi/ en'thi/ ki ci aris to/e gway 'baar mo dhali aris 
"dil kun pen e momis mo dhali aris tombwaasho mo. 
Hili gom wathi/ en'thi/ mo tani wathi/ piyi'd jin 
gamkunu jin midi woth a'di, adi jin midi gam gom adi 
mo. “'Wakan Tapa Arumgimis ki dhal mo jin 'ce'du e 
kagahara mmobita po/ wathimpa en'thi/ mo, dhali ki 
a'di didi mmo/ish e mo tani a'di bu'thki'da siman gwar 
tal 'de/ peni adi mo dhali a'di ki 'dapki bungwar is ki 
shuman 'twa/ mo. ??Dhali "pena siman gwar jin 
bu'thkina Tapa Arumgimis 'peni wathin gwath mo tani 
adi ki uk adi mmota abom mo dhali guya yim e 
wathin gwath mo. “Dhali yan'ko'd wathip gwath ki o 
gwo mo ki: 

Hayyiye ayaase ita'da simam pema 

dhali bungwar is ki shuman is pema. 

Ayim minu yuk gway ka A'bom mo, 

haali/ ayim a'di bu'thkunu 'peni Wathin 

Gwath mo. 
24Dhali gom gwo gi wakan mo tani wathin gwath midi 
dhal com 'pen mo dhali kum mo dhali 'dap is piti me'd 
ki ash mo dhali uni su/ warkina bungwar is ki isa 'de/ 
mo. ?5Dhali wathin gwath dhali ashim piti mo tani uni 
'ko ki is 'te/ mo dhali uni 'kona is ki 'theya the mo. 
Dhali tasha/ a'di kora e ki kor mo mmobola ris 
tombwaasho kun uku mo, uni gun ukkina Tapa 

Arumgimis mo. A'di ki owa 'bom gwo mo ki: 
A/Arumgimis o gwo mo ki: Um mini mii dhalku/ cwan 
tal 'de/ ki shwa 'peni bwaagon 'te/o? “Dhala bom ki 
thok tasha/ gwo mo ki: Aman dhalu bway mmoshwa 
aris maman cwa gi bwaagon mo. "Hili Arumgimis ki o 
gwo mo ki: Um mini mii dhalku/ ki shwa maman cwa 
jin did e bwaman gi bwaagon mo, walla dhalku/ ki ta 
adi is ki me'd. mo gom isi ciki/ um mini wu mo. “Hili 
tasha/ ki owa 'bom gwo mo ki: Um mini wu mo yisa. 
sHaali/ Arumgimis mishki'd ki um mini shwa adi mo 
tani em bum minu ka'd mo dhali um mina e wa ka 
Arumgimis mo mmonyith jin 'boro'd dhali jin ta thus ki 
thus mo. SWakan ka 'bom ki par cwa e ki adi 'bora'bor 
mmoshwa mo, dhali a'di 'kunya'kuny e jis/em piti mo, 

dhali cwa a'di iminu o bwa mmokar jan tal 'de/ 
mmoyuka yuk mo tani ayim ki bu'th maman cwa mo 
dhali shwa a'di, dhali ayim si'da/ ki ciki a'di ka kathim 
piti mo, dhali a'di shwaki'd mo. ?Dhali yan'ko'd uni su/ 
ka'dkunu em buni mo, dhali uni su/ mishki mo mo ki 
uni 'ko ki is 'te/ mo, dhali uni ki sho 'cemena pu/ 
mmontal 'de/ mo dhali uni ki uka rompa/ 'peni 'cemena 
pu/ gom is buni mo. 

#Dhali uni cikki is gi Tapa Arumgimis mmoyakina 
adi e bwam ma gon e mom 'pimpili/ jin 'thup ma tee 
she/ mo, dhali wathiy gwath dhali ash uni bagki is buni 
'peni bun'kus gi Tapa Arumgimis mo e bwanycwa gi 
bwaman gi bwaagon mo. “Hili Tapa Arumgimis yukki 
wathi/ mo dhali o adi gwo mo ki: /E dini mana? 
Dhali a'di ki thok gwo mo ki: Aha/ cika is jin gwo /e 
e bwaman ma gon mo, dhali aha/ ko/kina is mo, haali/ 
aha/ dina is 'te/ mo, dhali aha/ bagkina is pem mo. 
uA’di o gwo mo ki: Kaja itor /e gwo mo ki /e di is 
'te/a? Ki /e ishwaki cwa jin kanka/ /e gwo mo ki: /E 
mini mii dhalku/ a'di ki shwa mo? Dhali wathi/ ki o 
gwo mo ki: Abom a'di jin cikina /e mmonyak ca'b ki 
aha/ mo tani ayim a'di iciki aha/ maman cwa mo dhali 
aha/ shwakina adi mo. “:Dhali yan’ko’d Tapa 
Arumgimis ki owa 'bom gwo mo ki: Katinta sa/ jin 
miikina /e mo? Dhali a'bom ki thok gwo mo ki: Tasha/ 
a'di imu'thki aha/ e mo dhali aha/ shwakina adi mo. 
"Dhali Tapa Arumgimis ki o tasha/ gwo mo ki: 

Haali/ gom miim pini jin miikina /e kansan 
tan mo tani 
monyjeem pini boli'da ris to/e kun uku e ki 


shi/ mo 

dhali apowa ris to/e kun "koni bwaasho 
'baar mo. ; 

Dhali ka bor pini mo tani /e mini para bora 
'cesh mo, 


dhali bu'da'cesh mina /e shwa mo 
ka risa tee gi mondiki/em pini 'baar mo. 
15 Aha/ mina kar mo jin dupu i bwaman /e 
mo dhala 'bom mo, 

dhali e bwaman emen pini mo dhali emen 
ma yim mo. 

A'di midi pwath /e 'kup pini mo 

dhali /e mini tikina tinkilam piti ka ulmany 
mo. 

16Eya bom mo tani adi ki o gwo mo ki: 

Isa nyor dho'th pini gom uci mo tani miga/ 
mar is kagahara gom /e mo. 

/e mini dho’th uci ki isa nyor i e mo, 

hili bwam pini mini mii o ka kathim pini mo 

dhali a'di midi ta tapa apo/ /e mo. 

"Dhali a'di ki owa Aadam gwo mo ki: 

Gom miim pini jin cika /e 'twa/ gi ashim 
pini mo 

dhali shwa cwa yansan jin kanka/ /e gwo 
mo ki: /E mini mii dhalku/ ki shwa 
a'di mo tani 

mony'cesh jeenu mo gom /e mo be. 

Aris to kun mina /e shwa mo tani uni mina 
/e gam 'peni mii jin mina /e 'kosha 
shir shir mo ka tee gi mondiki/em pini 
'baar mo. 

18 A'de/ dhala lit uni mini ka gom /e mo, 
dhali /e mini shwa to kun sinu 'peni bunto 
mo. 
19 /E mini shwa tonte/ ki jiti/ bwam/em pini 
mo 

ntagi /e mini dok ki buda cesh ka 
nyan ko'd, 

haali/ peni bu'da'cesh mo tani /e 
bu'thkunu mo be. 

/E ta bu'd gana/ mo, 

dhali e bu'da'cesh mo tani /e mini dok ki 
adi ka nyan ko'd mo. 

2 Dhali wathi/ ki yuk ash gway ka Hawwa mo, adi 
jin ta 'pemen gwo jin onu ki: To jin did ki e mo, haali/ 
ayim ta'da atada ma ris to 'baar kun 'kon ki e mo. 
Dhali Tapa Arumgimis ki uk ka Aadam dhali gom 

ashim piti burrinye/ 'pena yic mo, dhali hithki uni i 
is mo. 

22 Dhali yan'ko'd Tapa Arumgimis ki o gwo mo ki: 
Hili mo mo ma, wathi/ adi wakina e ki jan tal dem 
bana mo, mmomish jin 'boro'd dhali jin ta thus ki thus 
mo. Dhali shwane/ isi ciki/ ki adi midi kar me’d piti 
dhali bu'th cwa gi mondiki/e si'da/ mo dhali shwa adi 
mo dhali a'di midi cab ki e ki sule/ sule/ mo. Dhali 
gom gwo gi wakan mo tani Tapa Arumgimis ki kar a'di 
'pen ka pije/ 'peni bwaagon ma Idin mo, mmoya kora 
'cesh ki me’d piti mo 'peni mo jin bu'thkunu a' di peni 
cine/ mo. “Adi ki ur wathi/ ka pije/ mo dhali e 
mom’`pesho’k gi bwaagon ma Idin mo tani adi ki dhu 
karubiim kun ta imandoyu gwo mo dhali gandal jin 
kaaka jin shwa'd ki o'd ki bar bar mo adi jin tu'kkid 
ki washar washar 'ban kuku/ mo, mmoji bway gi maman 
cwa jin di ki e mo. 

